 Dapọ Abiọdun gbe iṣuna ọdun 2021 kalẹ fawọn aṣofin : Gomina ipinlẹ Ogun, Ọmọọba Dapọ Abiọdun ti gbe aba eto iṣuna ipinlẹ yii fọdun to n bọ lọ siwaju ile igbimọ aṣofin Ogun.Ọjọruu, ọjọ keji oṣu kejila yii lo gbe bọjẹẹti onibiliọnu ọọdúnrún le mọkandinlogoji 339bn naa lọ sọdọ awọn igbimọ naa lati buwọ lu.Akọle ti wọn fun bọjẹẹti naa ni Budget of Recovery and Sustainability, eyi ti itumọ rẹ jẹ iṣuna ti yoo da ikolo pada ti yoo si gbe awọn eto to wa nilẹ ro.Ọgọrun-un kan ati mẹtadinlọgọrin 177bn nijọba ya sọtọ fun awọn iṣẹ olowo nla ti yoo da wọle. Biliọnu ọgọrun-un kan le mejilelọgọta 162bn ni wọn yoo si naa lori awọn owo iṣẹ tawọn eeyan ba ṣe funjọba.Biliọnu mọkanlelọgọta61bn  ni yoo ba eto amayedẹrun lọ, awọn eto bii ilera, ile gbigbe, aato ilu ati ayika pẹlu ọrọ awọn obinrin yoo si jẹ biliọnu mẹtadinlọgọrun-un 93bn.Gẹgẹ bi Gomina Abiọdun ṣe wi, biliọnu mejidinlọgọta 58bn nijọba yoo na lori eto ẹkọ lọdun to n bọ. 